*Tämä artikkeli käsittelee jääkiekkohyökkääjä Fredrik Petterssonia. Fredrik Pettersson-Wentzel on jääkiekkomaalivahti.*

**John Fredrik Michael Pettersson** (s. 10. kesäkuuta 1987 Göteborg, Ruotsi) on ruotsalainen uransa lopettanut jääkiekkoilija ja maailmanmestari. Oikealta laukovan Petterssonin vahvuuksiin kuuluu luistelu, karvaaminen, mailankäsittelytaito, syöttäminen ja laukaus. Hän on myös varsin voimakas ja fyysinen kokoonsa nähden. Pieni koko kuuluu myös Petterssonin heikkouksiin. Hänen muita heikkouksiaan on ajoittaiset sääntöjen vastaiset taklaukset ja oman miehen unohtamiset.

Ura
---

### Seuraura

Pettersson on Frölunda HC:n kasvatti. Hän voitti joukkueessa J20 SuperElitin mestaruuden vuonna 2005 sekä J18 Allsvenskanin mestaruuden vuosina 2003, 2004 ja 2005. Edmonton Oilers varasi Petterssonin 157. pelaajana NHL:n varaustilaisuudessa 2005. Samana kesänä hänet varasi myös WHL-joukkue Calgary Hitmen 48. pelaajana CHL:n varaustilaisuudessa. Pettersson pelasi Hitmenissä vuodet 2005–2007 ja hän sijoittui ensimmäisellä kaudellaan 2005–2006 tehoilla 22+21=43 joukkueen sisäisessä pistepörssissä kolmanneksi sekä sisäisessä maalipörssissä toiseksi. Kaudella 2006–2007 Pettersson paransi piste-ennätystään 50 pisteeseen, mutta sijoitus Hitmenin sisäisessä pistepörssissä oli neljäs.

Toukokuussa 2007 Pettersson teki yksivuotisen Elitserien-sopimuksen Frölundan kanssa. Hän teki Elitserien-debyyttinsä kauden avausottelussa 24. syyskuuta 2007 vieraissa HV71:tä vastaan saaden peliaikaa 11.17 minuuttia ja hän teki ottelussa myös Elitserien-uransa avausmaalin Stefan Livin taakse. Yhteensä Pettersson teki tulokaskautensa 2007–2008 aikana 53 runkosarjaottelussa tehot 6+7=13 sekä seitsemässä playoff-ottelussa tehot 2+1=3. Helmikuussa 2008 hän teki vuoden mittaisen jatkosopimuksen Frölundan kanssa. Kaudella 2008–2009 Pettersson teki runkosarjassa tehot 8+18=26, mutta kevään 2009 pudotuspeleissä hän oli viidellä osumallaan joukkueen paras maalintekijä. Helmikuussa 2009 Pettersson jatkoi Frölunda-sopimustaan kahdella vuodella.

Kaudella 2009–2010 Pettersson oli Frölundan paras pistemies ja maalintekijä tehoilla 20+18=38. Hän oli koko Elitserienin neljänneksi paras maalintekijä yhdessä Timrå IK:n Martin Sonnenbergin, HV71:n Martin Thörnbergin sekä Brynäs IF:n Stephen Dixonin ja Magnus Kahnbergin kanssa. Elitserienin pistepörssissä Pettersson oli sijalla 17. yhdessä Thörnbergin kanssa. Hän ei kuitenkaan pelannut toista sopimuskauttaan Frölundassa, vaan siirtyi kaudeksi 2010–2011 kaksivuotisella tulokassopimuksella NHL-joukkue Atlanta Thrashersin organisaatioon. Pettersson pelasi koko kauden AHL-joukkue Chicago Wolvesissa tehden 67 runkosarjaottelussa tehot 11+21=32.

Pettersson purki heinäkuussa 2011 sopimuksensa Kanadan Winnipegiin muuttaneen Thrashersin (nimi vaihtui Jetsiksi) kanssa ja palasi kaudeksi 2011–2012 nelivuotisella sopimuksella Frölundaan. Hänestä tuli joukkueen varakapteeni. Pettersson teki Elitserienin yhden kauden piste-ennätyksensä tehoilla 16+24=40, joilla hän jakoi Frölundan sisäisen pistepörssin toisen sijan Mika Pyörälän kanssa. Pettersson oli myös joukkueen toiseksi paras maalintekijä ja syöttäjä. Kaudeksi 2012–2013 hän siirtyi KHL-joukkue Donbass Donetskiin.

Kesken toisen Donbass-kautensa 2013–2014 Pettersson jätti joukkueen jo viiden pelaamansa ottelun jälkeen lokakuussa 2013. Marraskuussa hän siirtyi kevääseen 2015 asti ulottuvalla sopimuksella Sveitsin National League A:n HC Luganoon. Maaliskuussa 2014 Pettersson jatkoi sopimustaan kahdella vuodella aina kevääseen 2017 saakka. Kaudella 2014–2015 hän voitti koko liigan piste-, maali- ja syöttöpörssin tehoilla 33+36=69 ja Pettersson valittiin kauden päätteeksi NLA:n tähdistökentälliseen.

### Maajoukkueura

Pettersson pelasi MM-kilpailuissa vuosina 2010, 2012 ja 2013, joista vuoden 2013 turnaus päättyi maailmanmestaruuteen ja vuoden 2010 turnaus päättyi pronssiin. Vuoden 2012 turnaus hänellä päättyi jo Norjaa vastaan pelatussa avausottelussa vain 35 sekunnin jälkeen, kun Pettersson mursi kätensä syöksyessään maalille. Hän debytoi Ruotsin A-maajoukkueessa kaudella 2007–2008.

Pettersson pelasi myös alle 20-vuotiaiden MM-kilpailuissa vuosina 2006 ja 2007, sekä alle 18-vuotiaiden MM-kilpailuissa vuonna 2005 voittaen pronssia. Hän pelasi myös U-18 Junior World Cupissa vuonna 2004 voittaen pronssia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Calgary Hitmen | WHL | 59 | 22 | 21 | 43 | 47 | 13 | 5 | 5 | 10 | 18 |  |  |  |  |  |  | JMM | 6 | 3 | 2 | 5 | 8 |
| 2006–2007 | Calgary Hitmen | WHL | 52 | 21 | 29 | 50 | 50 | 18 | 1 | 6 | 7 | 17 |  |  |  |  |  |  | JMM | 6 | 1 | 1 | 2 | 8 |
| 2007–2008 | Frölunda HC | Elitserien | 53 | 6 | 7 | 13 | 38 | 7 | 2 | 1 | 3 | 6 |
| 2008–2009 | Frölunda HC | Elitserien | 53 | 8 | 18 | 26 | 67 | 10 | 5 | 1 | 6 | 4 |
| 2009–2010 | Frölunda HC | Elitserien | 54 | 20 | 18 | 38 | 67 | 7 | 3 | 1 | 4 | 10 |  |  |  |  |  |  | MM | 7 | 1 | 1 | 2 | 4 |
| 2010–2011 | Chicago Wolves | AHL | 67 | 11 | 21 | 32 | 46 | – | – | – | – | – |
| 2011–2012 | Frölunda HC | Elitserien | 54 | 16 | 24 | 40 | 58 | 6 | 1 | 2 | 3 | 6 |  |  |  |  |  |  | MM | 1 | 0 | 0 | 0 | 0 |
| 2012–2013 | Donbass Donetsk | KHL | 47 | 7 | 6 | 13 | 41 | – | – | – | – | – |  |  |  |  |  |  | MM | 9 | 3 | 4 | 7 | 4 |
| 2013–2014 | Donbass Donetsk | KHL | 5 | 0 | 0 | 0 | 2 | – | – | – | – | – |
|  | HC Lugano | NLA | 20 | 7 | 12 | 19 | 2 | 5 | 1 | 3 | 4 | 4 |
| 2014–2015 | HC Lugano | NLA | 49 | 33 | 36 | 69 | 38 | 6 | 2 | 3 | 5 | 2 | Ykköstähdistö |
| 2015–2016 | HC Lugano | NLA | 50 | 26 | 22 | 48 | 52 | 10 | 2 | 9 | 11 | 4 |
| 2016–2017 | Torpedo Nižni Novgorod | KHL | 24 | 5 | 7 | 12 | 22 | – | – | – | – | – |
|  | Dinamo Minsk | KHL | 18 | 8 | 10 | 18 | 16 | 1 | 0 | 0 | 0 | 0 |
| 2017–2018 | ZSC Lions | NLA | 46 | 26 | 24 | 50 | 58 | 17 | 7 | 8 | 15 | 33 |  |  |  |  |  |  | OK | 4 | 0 | 0 | 0 | 0 |
| 2018–2019 | ZSC Lions | NLA | 38 | 12 | 15 | 27 | 26 | – | – | – | – | – |
| 2019–2020 | ZSC Lions | NLA | 43 | 14 | 21 | 35 | 22 | – | – | – | – | – |
| 2020–2021 | ZSC Lions | NLA | 25 | 8 | 4 | 12 | 16 | – | – | – | – | – |
| 7 kautta | yhteensä | NLA | 271 | 126 | 134 | 260 | 214 | 38 | 12 | 23 | 35 | 43 |
| 4 kautta | yhteensä | Elitserien | 214 | 50 | 67 | 117 | 230 | 30 | 8 | 5 | 13 | 26 |
| 3 kautta | yhteensä | KHL | 94 | 20 | 23 | 43 | 81 | 1 | 0 | 0 | 0 | 0 |

Lähteet
-------

* Fredrik Pettersson The Internet Hockey Databasessa (englanniksi)
* Fredrik Pettersson *Elite Prospects*. Everysport Media Group AB.  (englanniksi)

### Viitteet

1. 1 2  Gyllander, Peter: Fredrik Pettersson återvänder till Frölunda  12.7.2011. Frölunda Indians.  Arkistoitu 7.8.2011. Viitattu 15.7.2011. (ruotsiksi)
2. 1 2 3 4 5 6 7 8  Fredrik Pettersson *Elite Prospects*. Everysport Media Group AB.  (englanniksi)
3. ↑  Fredrik Pettersson The Internet Hockey Databasessa (englanniksi)
4. ↑  Gyllander, Peter: "Freddan" förlänger kontraktet två säsonger  6.2.2009. Frölunda Indians.  Arkistoitu 25.5.2012. Viitattu 15.7.2011. (ruotsiksi)
5. ↑  Bodin, Uffe: Publikfavoriten kommer hem *Hockeysverige.se*.  12.7.2011. NewsMe. Viitattu 15.7.2011. (ruotsiksi)
6. ↑  Pettersson, Robert: Stjärnan bryter med Frölunda *Hockeysverige.se*.  8.6.2012. NewsMe. Viitattu 9.6.2012. (ruotsiksi)
7. ↑  ХК "Донбасс" заключил контракт со шведским нападающим  8.6.2012. HC Donbass. Viitattu 9.6.2012. (venäjäksi)
8. ↑  Михаил Анисин подписал контракт с ХК "Донбасс"  20.10.2013. HC Donbass. Viitattu 21.1.2014. (venäjäksi)
9. ↑  Fredrik Pettersson: un campione del mondo in carica con la maglia del Lugano  15.11.2013. Hockey Club Lugano. Viitattu 21.1.2014. (italiaksi)
10. ↑  Tre Kronor -pelurin turnaus päättyi 35 sekunnissa *Iltalehti*.  5.5.2012. Alma Media Suomi Oy. Viitattu 26.5.2012.
11. ↑  Bodin, Uffe: VM över för Pettersson *Hockeysverige.se*.  5.5.2012. NewsMe. Viitattu 26.5.2012. (ruotsiksi)